ท่องเที่ยว “เมืองลพบุรี ไม่ได้มีแค่ลิง” ต้อนรับการเปิดประเทศ หลังประเทศไทยยกเลิก Thailand Pass
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) เปิดเผยภายหลังร่วมปล่อยขบวนคาราวานท่องเที่ยว ภายใต้โครงการ  “เมืองลพบุรี ไม่ได้มีแค่ลิง”  ว่า ททท. ร่วมกับสมาคมส่งเสริมธุรกิจท่องเที่ยวไทย (สธทท.) จัดกิจกรรมควบคู่ตามแผนยุทธศาสตร์การเปิดประเทศ เพื่อส่งเสริมและกระจายรายได้สู่ชุมชนท้องถิ่น รวมทั้งเป็นการประชาสัมพันธ์แหล่งท่องเที่ยวในจังหวัดลพบุรีให้เป็นที่รู้จักอย่างกว้างขวาง นอกจากนี้ ยังเป็นการขับเคลื่อนเศรษฐกิจให้กับประเทศไทย ทั้งด้านอุตสาหกรรมท่องเที่ยวให้กลับมาสดใส อีกทั้งสร้างความมั่นใจให้กับทั้งนักท่องเที่ยวและกลุ่มผู้ประกอบการในสถานการณ์ที่การท่องเที่ยวที่กำลังเริ่มฟื้นตัว รวมถึงช่วยกระตุ้นการท่องเที่ยวทั้งภายในประเทศและภายนอกประเทศได้อีกด้วย